laion/Wikipedia-Exotic huggingface dataset:
ম্যানিটোবা বিশ্ববিদ্যালয়

ম্যানিটোবা বিশ্ববিদ্যালয় (ইংরেজি: University of Manitoba) হল কানাডার ম্যানিটোবায় অবস্থিত একটি সরকারি বিশ্ববিদ্যালয়। এটি ১৮৭৭ সালে প্রতিষ্ঠিত। উইনিপেগে অবস্থিত বিশ্ববিদ্যালয়টি পশ্চিম কানাডার প্রথম বিশ্ববিদ্যালয়। এটি শীর্ষ গবেষণা-ধর্মী মাধ্যমিক-উত্তর শিক্ষা প্রতিষ্ঠানের সুনাম ধরে রেখেছে, এবং এই অঞ্চলের অন্যান্য বিশ্ববিদ্যালয়ের তুলনায় প্রতি বছর অধিক গবেষণা করে থাকে। এটি মোট শিক্ষার্থী ভর্তি ও ক্যাম্পাসের আয়তনের ভিত্তিতে ম্যানিটোবা প্রদেশের বৃহত্তম বিশ্ববিদ্যালয় এবং কানাডায় ১৭তম বৃহত্তম বিশ্ববিদ্যালয়। বিশ্ববিদ্যালয়টির উচ্চ ভর্তি মানদণ্ড, পেশাদারী বিষয়ের আধিক্য ও বৈশ্বিক গ্রহণযোগ্যতার কারণে এটি পশ্চিম কানাডার অন্যতম সেরা শিক্ষা প্রতিষ্ঠান হয়ে ওঠেছে। এই বিশ্ববিদ্যালয়ের ক্যাম্পাসে আইন ও মেডিসিন অনুষদের পাশাপাশি শতাধিক ডিগ্রি প্রোগ্রাম রয়েছে। ২০১০ সাল পর্যন্ত, ম্যানিটোবা বিশ্ববিদ্যালয় থেকে ৯৬ জন রোডস বৃত্তি পেয়েছেন, যা পশ্চিম কানাডার যে কোন বিশ্ববিদ্যালয়ের থেকে বেশি। ম্যানিটোবা বিশ্ববিদ্যালয়ের তিনটি প্রধান স্থান রয়েছে: ব্যানাটাইন ক্যাম্পাস, ফোর্ট গ্যারি ক্যাম্পাস ও উইলিয়াম নোরি ক্যাম্পাস। বিশ্ববিদ্যালয়টির ডাউনটাউন ব্যানাটাইম ক্যাম্পাসে দশটি ভবনের একটি কমপ্লেক্স রয়েছে, যা মধ্য উইনিপেগের হেলথ সাইয়েন্সেস সেন্টারের পূর্বে ও ম্যাকডারমোট অ্যাভ ও উইলিয়াম অ্যাভের মাঝে অবস্থিত। এই কমপ্লেক্সে বিশ্ববিদ্যালয়ের চিকিৎসা ও দন্ত শাখা রয়েছে। দন্ত অনুষদ, চিকিৎসা অনুষদ, মেডিক্যাল রিহ্যাবিলিটেশন স্কুল ও ডেন্টাল হাইজিন স্কুল এই ক্যাম্পাসের প্রধান স্বাস্থ্য বিজ্ঞান শাখা। ফার্মেসি অনুষদ ২০০৮ সালের ১৬ই অক্টোবর ৯৫,০০০ ফু২ (৮,৮০০ মি২) অ্যাপোটেক্স সেন্টার চালুর পর অনুস্থানিকভাবে ব্যানাটাইন ক্যাম্পাসে যোগ দেয়। ব্রডি সেন্টার "ফ্ল্যাগশিপ" নামেও পরিচিত, এটি তিনটি অনুষদ ও নিল জন ম্যাকলিন হেলথ সাইয়েন্স লাইব্রেরি ও জো ডোপ ফিটনেস সেন্টারের সাথে যোগসূত্র স্থাপন করে। এটি ৭২৭ ম্যাকডারমোট অ্যাভিনিউয়ে অবস্থিত। Annual Financial Report 2015, University of Manitoba "University of Manitoba Visual Identity Guidelines" (পিডিএফ)। ২২ এপ্রিল ২০১৬। ১৪ সেপ্টেম্বর ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ২৮ ফেব্রুয়ারি ২০১৮।  University of Manitoba Public Affairs (২০০৫)। "ONE University. MANY futures"। সংগ্রহের তারিখ ২০০৮-০৩-২১।  University of Manitoba Public Affairs (২০০৫)। "Our Story"। ২০১৩-০৬-২৭ তারিখে মূল থেকে আর্কাইভ করা। সংগ্রহের তারিখ ২০০৮-০৩-২১।  Chalmers-Brooks, Katie: "The path to Rhodes", On Manitoba, Volume 68, Number 4, April 2009, page 30. The Alumni Association Inc of the University of Manitoba University Of Manitoba Public Affairs (n.d.)। "Ten Great Things to Know about the U of M"। সংগ্রহের তারিখ ২০০৯-০৫-২৯।  University of Manitoba। "The University: Quick Facts"। সংগ্রহের তারিখ ২৮ ফেব্রুয়ারি ২০১৮।  উইকিমিডিয়া কমন্সে ম্যানিটোবা বিশ্ববিদ্যালয় সংক্রান্ত মিডিয়া রয়েছে। প্রাতিষ্ঠানিক ওয়েবসাইট ম্যানিটোবা বিশ্ববিদ্যালয় অ্যাথলেটিক্স ওয়েবসাইট
আসিফ শেখ

আসিফ শেখ (হিন্দি: आसिफ शेख; জন্ম: ১১ নভেম্বর ১৯৬৪) হলেন একজন ভারতীয় চলচ্চিত্র এবং টেলিভিশন অভিনেতা। তিনি বর্তমানে অ্যান্ডটিভিতে প্রচারিত জনপ্রিয় ধারাবাহিক ভাবি জী ঘর পর হ্যায়ে বিভূতি নারায়ণ মিশ্রর চরিত্রে অভিনয় করছেন। ১৯৮৪ সালে, তিনি ভারতীয় টেলিভিশনের প্রথম ধারাবাহিক অনুষ্ঠান হাম লোগের মাধ্যমে অভিনয় জগতে পদার্পণ করেন। যদিও আসিফ দিল্লিতে জন্মগ্রহণ করেছিলেন, কিন্তু তিনি তার শৈশবের অধিকাংশ সময় বারাণসীতে অতিবাহিত করেন। ভারতীয় টেলিভিশন অভিনেতাদের তালিকা "Bhabhi Ji Ghar Par Hain's Aasif Sheikh aka Vibhuti Narayan on rewind"। Bollywood Life। সংগ্রহের তারিখ ১১ নভেম্বর ২০১৬।  "A Straightforward Man=Daily Post India"। ২১ অক্টোবর ২০১৫। ২২ ডিসেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২১ অক্টোবর ২০১৫।  "My cousins considered me a dud actor: Aasif Sheikh"। The Times of India।  "Happy being jobless"। The Hindu।  ইন্টারনেট মুভি ডেটাবেজে আসিফ শেখ (ইংরেজি)
ইয়ুর্গেন ক্লিন্সমান

ইয়ুর্গেন ক্লিন্সমান (Jurgen Klinsmann) (জুলাই ৩০, ১৯৬৪, গোপিংগেন, জার্মানি) প্রখ্যাত জার্মান ফুটবলার। নব্বইয়ের দশকের সেরা স্ট্রাইকারদের অন্যতম। তিনি ১৯৯০ সালের ফিফা বিশ্বকাপ বিজয়ী জার্মান দলের গুরুত্বপূর্ণ সদস্য ছিলেন। ১৯৯০, ১৯৯৪ ও ১৯৯৮ - পর পর তিনটি বিশ্বকাপে তিনি অংশগ্রহণ করেন। বিশ্বকাপে তার সর্বমোট গোল সংখ্যা ১১টি। ১৯৯০-এর দশকে জার্মানির অন্যতম প্রধান স্ট্রাইকার হিসাবে বিবেচিত, তিনি ইউরো ১৯৮৮ থেকে ১৯৯৮ বিশ্বকাপ পর্যন্ত ছয়টি বড় আন্তর্জাতিক টুর্নামেন্টে অংশগ্রহণ করেছিলেন। ১৯৯৫ সালে, তিনি ফিফা বর্ষসেরা খেলোয়াড়ের পুরস্কারে তৃতীয় স্থানে আসেন; ২০০৪ সালে তিনি "১২৫ সেরা জীবন্ত ফুটবলারদের" ফিফা ১০০ তালিকায় নাম লেখান। ৩ নভেম্বর ২০১৬-এ, তিনি জার্মানির সম্মানসূচক অধিনায়ক হিসাবে নামকরণ করা পঞ্চম খেলোয়াড় হন। ২০০৬ সালে জার্মানিতে অনুষ্ঠিত বিশ্বকাপে তিনি জার্মানি দলের কোচের দায়িত্ব পালন করছেন। বর্তমানে তিনি যুক্তরাষ্ট্রের ম্যানেজার হিসেবে কাজ করছেন। Vecsey, George (২০১৪)। "Chapter 19: "The Age of "Klinsmann""। Eight World Cups: My Journey through the Beauty and Dark Side of Soccer। New York City: Times Books। পৃষ্ঠা 241। আইএসবিএন 978-0-8050-9848-8। সংগ্রহের তারিখ ১৭ জুলাই ২০১৭। Klinsmann was born in Göppingen.  Lawrence, Amy (১৩ নভেম্বর ২০০৫)। "Jurgen's hip hop generation"। The Guardian। সংগ্রহের তারিখ ১৭ জুলাই ২০১৭।  "Pele's list of the greatest"। BBC Sport। ৪ মার্চ ২০০৪। সংগ্রহের তারিখ ১৫ জুন ২০১৩।  Horeni, Michael (৩ নভেম্বর ২০১৬)। "Der blitzsaubere Strahlemann"। Faz.net (জার্মান ভাষায়)। সংগ্রহের তারিখ ৩ নভেম্বর ২০১৬।  "Juergen Klinsmann gets rare German soccer honor"। USA Today। ৩ নভেম্বর ২০১৬। সংগ্রহের তারিখ ৩ নভেম্বর ২০১৬।
বেলম্যান সমীকরণ

বেলম্যান ইকুয়েশন, আবিষ্কর্তা রিচার্ড আর্নেস্ট বেলম্যান নামে নামকরণ, যা একটি গতিশীল প্রোগ্রামিং সমীকরণ হিসেবেও পরিচিত, ডাইনামিক প্রোগ্রামিঙের গাণিতিক স্থিতিশীলতার পরিপূরক হতে এটি একটি প্রয়োজনীয় অবস্থা। প্রারম্ভিক নির্বাচনের সময়ের ক্ষেত্রে কোনও নির্দিষ্ট অবস্থায় কোনও ডিসিশন প্রব্লেমের মান নির্দেশ করে এটি, এবং অবশিষ্ট প্রারম্ভিক নির্বাচন থেকে মান নির্দেশ করে। এটি ডাইনামিক অপ্টিমাইজেসন প্রব্লেমকে অপেক্ষাকৃত সহজতর সমস্যায় বিভক্ত করে, যেমনটি বেলম্যানের অপ্টিমালিটি প্রিন্সিপাল নির্দেশ করে থাকে। বেলম্যান ইকুয়েশন প্রথম ব্যবহার করা হয় প্রকৌশলের ‘’নিয়ন্ত্রণ তত্ত্ব’’ ও ফলিত গণিতের কিছু অংশে, যা পরবর্তীতে অর্থনীতির কিছু তত্ত্বেও গুরুত্বপূর্ণ উপকরণ হিসেবে গৃহীত হয়, যদিও ডাইনামিক প্রোগ্রামিঙের মূল তত্ত্ব মূলত জন ভন নিউম্যান ও অস্কার মরগানস্টেইনের ‘’থিওরি অফ গেমস এন্ড ইকনমিক বিহেভিয়ার’’ ও আব্রাহাম ওয়াল্ডের ‘’সিকোয়েন্সিয়াল এনালাইসিসের’’ মুখপাত্র হিসেবেই প্রতীয়মান হয়ে থাকে।
তালজাঙ্গা জমিদার বাড়ি

তালজাঙ্গা জমিদার বাড়ি বাংলাদেশের ঢাকা বিভাগের কিশোরগঞ্জ জেলার অন্তর্ভুক্ত তাড়াইল উপজেলার এক ঐতিহাসিক জমিদার বাড়ি। তালজাঙ্গা জমিদার বাড়িটি প্রায় একশত বৎসর আগে জমিদার বাড়ি হিসেবে প্রতিষ্ঠিত হয়। জমিদার বাড়িটির প্রতিষ্ঠাতা ছিলেন জমিদার রাজ চন্দ্র রায়। যিনি ছিলেন শিক্ষিত জমিদার, তখনকার সময়ের এম.এ.বি.এল ডিগ্রীপ্রাপ্ত উকিল ছিলেন। তিনি ১৯১৪ সালে জমিদারি প্রতিষ্ঠা করার পর প্রায় ৩৩ বছর পর্যন্ত অর্থাৎ ১৯৪৭ সাল পর্যন্ত জমিদারি করেন। তার জমিদারি শেষ হয় তার মৃত্যুর মধ্য দিয়ে। তারপর এই জমিদার বাড়ির জমিদার হন তার ছেলে মহিম চন্দ্র রায়। মহিম চন্দ্র রায়ও বাবার মত ছিলেন শিক্ষিত এবং এম.এ.বি.এল ডিগ্রীপ্রাপ্ত একজন উকিল। তিনি কলকাতা থেকে ডিগ্রী নেওয়ার পর ময়মনসিংহ জজ কোর্টে আইন ব্যবসা শুরু করেন এবং সেখানকার সভাপতিও ছিলেন। জমিদার মহিম চন্দ্র রায় বাবার স্মৃতিস্বরূপ একটি হাই স্কুল নির্মাণ করেন। তাই স্কুলটির নাম দেন আর.সি.রায় হাই স্কুল। যা বর্তমানে স্বনামধন্য স্কুল হিসেবে পরিচিত। স্কুলটি জমিদার বাড়ির পাশেই অবস্থিত। ১৯৪৭ সালে দেশ ভাগের পর জমিদারি প্রথা বিলুপ্ত হলে এই জমিদার বাড়ির জমিদরারিরও সমাপ্তি ঘটে। জমিদার রাজ চন্দ্র রায়ের নাতি বা জমিদার মহেন্দ্র রায়ের ছেলে নৃপেন্দ্র চন্দ্র ও তার ৭ ভাই মিলে ভারতের কলকাতায় চলে যান এবং সেখানে স্থায়ীভাবে বসবাস শুরু করেন। এখনো এই জমিদার বাড়ির বংশধররা কলকাতায় আছেন। তারা সুযোগ পেলেই তাদের পূর্ব পুরুষের ভিটায় বেড়াতে আসেন। অবহেলা ও রক্ষণাবেক্ষণের অভাবে বর্তমানে জমিদার বাড়িটির প্রাসাদগুলো প্রায় ধ্বংসের মুখে। প্রাসাদের কয়েক জায়গার নকশা ও দেয়াল ভেঙ্গে গিয়েছে। পুরো বাড়িটিতে লতাপাতায় জরাজীর্ণ হয়ে রয়েছে।বর্তমানে জমিদার বাড়ির সামনের পুকুর দখল হয়ে যাচ্ছে। ঢাকা থেকে বাস অথবা রেল পথে কিশোরগঞ্জ জেলায় এসে সেখান থেকে সি.এন.জি বা অটোরিকশা করে তাড়াইল উপজেলার তালজাঙ্গা ইউনিয়নের তালজাঙ্গা বাজারে যেতে হবে। বাজারের পাশেই এই জমিদার বাড়িটি অবস্থিত। জমিদার বাড়ি তালজাঙ্গা জমিদার বাড়ি, তাড়াইল, কিশোরগঞ্জ - beautifulplacesbd.com[স্থায়ীভাবে অকার্যকর সংযোগ] "তালজাঙ্গা জমিদার বাড়ী - tarail.kishorganj.gov.bd"। ২৯ অক্টোবর ২০২১ তারিখে মূল থেকে আর্কাইভ করা। সংগ্রহের তারিখ ২৮ ফেব্রুয়ারি ২০১৮।  শতবছরের পুরোনো তালজাঙ্গা জমিদার বাড়ি - onenews24bd.com[স্থায়ীভাবে অকার্যকর সংযোগ]
ইসলাম কালা

ইসলাম কালা (ফার্সি/পশতু: اسلام قلعه, এছাড়াও ডাকা হয়ে থাকে এসলাম কালেহ), কাফির কালা নামেও পরিচিত, আফগানিস্তানের পশ্চিমাঞ্চলীয় হেরাত প্রদেশের একটি সীমান্ত শহর, যেটি ইরানের সীমানার কাছাকাছি অবস্থান করছে। এটি পাশ্ববর্তী টায়াবাদ, ইরান থেকে প্রবেশের জন্য একটি সরকারী বন্দর। ইসলাম কালা শহরটি হেরাত প্রদেশের কোহশান জেলার একটি অংশ এবং ইসলাম কালা-হেরাত মহাসড়ক এর মাধ্যমে হেরাতের শহরটির সাথে সংযুক্ত হয়েছে। আফগানিস্তান এবং ইরানের মধ্যেকার বাণিজ্যগত সম্পর্ক মূলত এই শহরের মধ্য দিয়ে করা হয়। বছরে জুলাই মাসে সবথেকে গরম পড়ে থাকে যেখানে গড় তাপমাত্রা ২৯.৫ সেলসিয়াস এবং জানুয়ারী মাসে সবথেকে শীত পড়ে থাকে যেখানে গড় তাপমাত্রা ৫.৫ সেলসিয়াস। National Geospatial-Intelligence Agency. Geonames database entry. (search ওয়েব্যাক মেশিনে আর্কাইভকৃত ১৮ মার্চ ২০১৭ তারিখে) Accessed 2011-05-12. ESCAP। "Asian Highway Route Map" (পিডিএফ)। সংগ্রহের তারিখ মার্চ ১৯, ২০১৭।  "Climate: Islam Qala - Climate-Data.org"। সংগ্রহের তারিখ ৯ সেপ্টেম্বর ২০১৬।  বসতিসমূহের মানচিত্র[স্থায়ীভাবে অকার্যকর সংযোগ] আইএমএমএপি, সেপ্টেম্বর ২০১১
রেনেসাঁ স্থাপত্য

১৪ থেকে ১৭ শতক সময়কালের ইউরোপিয় স্থাপত্যকে রেনেসাঁ স্থাপত্য বলা হয়, যা প্রাচীন গ্রিক ও রোমান সভ্যতা এবং তার বস্তুবাদী সংস্কৃতির বিভিন্ন অনুষঙ্গের চেতনাগত পুনরুদ্ধার ও বিকাশকে নির্দেশ করে। স্টাইলের দিক থেকে গথিক স্থাপত্যকে অনুসরণ করে, রেনেসাঁ স্থাপত্য পরিণতি পায় ব্যারক স্থাপত্যে। ফ্লোরেন্সে উদ্ভব লাভ করে তা ধীরে ধীরে ইতালির অন্যান্য শহরেও ছড়িয়ে পড়ে, যার পেছনের কারিগরদের একজন হলেন ফিলিপ্পো ব্রুনেলেস্কি। এর প্রভাব পরবর্তীতে বিভিন্ন সময়ে বিভিন্ন মাত্রায় বিস্তার লাভ করে ফ্রান্স, জার্মানি, ইংল্যান্ড, রাশিয়াসহ ইউরোপের অন্যান্য অনেক স্থানে। রেনেসাঁ স্টাইল মূলত গুরুত্বারোপ করে বিভিন্ন অংশের প্রতিসমতা, অনুপাত, জ্যামিতিক ও নিয়মিত আকারের ওপর; যার নমুনা আমরা দেখি বিভিন্ন প্রাচীন স্থাপত্যে - বিশেষ করে প্রাচীন রোমান স্থাপত্যে। রেনেসাঁ স্থাপত্যের গুরুত্বপূর্ণ বৈশিষ্ট্য - যেমন স্তম্ভ, পিলাস্টার, আর্চ, গম্বুজ, নিশে ও অ্যাডেকুল এর ব্যবহার - মধ্যযুগের জটিল ও অনিয়মিত আকারের স্থাপত্যকে বাতিল করেছে। রেনেসাঁ শব্দটি এসেছে "la rinascita" থেকে, যার অর্থ পুনরুৎপত্তি। এর প্রথম ব্যবহার দেখা যায় জর্জিও ভাসারি এর লেখা Vite de' più eccellenti architetti, pittori, et scultori Italiani বইয়ে। যদিও রেনেসাঁ শব্দটি প্রথম ব্যবহার করেন ফরাসি ইতিহাসবিদ জুল মিশেল, এর একটি বিস্তারিত ব্যাখ্যা প্রদান করেন সুইস ইতিহাসবিদ জ্যাকব বার্কহার্ড। রোমের মন্টোরিওর টেম্পিয়েটো ডি সান পাইট্রো, ১৫০২, ব্র্যামেন্টের দ্বারা। এই ছোট মন্দিরটি সেই জায়গাটিকে চিহ্নিত করে যেখানে সেন্ট পিটারকে হত্যা করা হয়েছিল ভেস্তা মন্দির, রোম, ২০৫ খ্রি। প্রাচীন রোমের অন্যতম গুরুত্বপূর্ণ মন্দির হিসাবে এটি ব্রামেন্টের টেম্পিয়েটোর মডেলের হয়ে ওঠেছিল
রোমান সিনেট

রোমান কনসাল, রোমান প্রজাতন্ত্রের সর্বোচ্চ নির্বাচিত রাজনৈতিক প্রতিষ্ঠান (৫০৯ থেকে ২৭ খ্রীস্টপূর্বাব্দ) এবং প্রাচীন রোমানরা কনসালকে সর্বোচ্চ স্তরের (জন অফিসের একটি উচ্চপদস্থ ক্রম) বলে মনে করতেন। প্রতি বছর, রোমের নাগরিকরা এক বছরের মেয়াদে যৌথভাবে কাজ করার জন্য দুজন কনসাল নির্বাচিত করতেন। কনসালরা প্রতি মাসে পালাক্রমে নিয়ন্ত্রণ করতেন, এবং একজন কনসালের নিয়ন্ত্রণ রোমান, ইতালি এবং প্রদেশের উপর প্রসারিত ছিল। তবে, সাম্রাজ্য (খ্রীষ্টপূর্ব ২৭ সনে) প্রতিষ্ঠার পর, কনসাল শুধুমাত্র রোমের প্রজাতন্ত্রের প্রতীকী প্রতিনিধিতে পরিনত হয় এবং সামান্য ক্ষমতা ও কর্তৃত্ব লাভ করে, সম্রাট সর্বোচ্চ ক্ষমতার অধিকারী হয়ে ওঠেন। সিনেট প্রাচীন রোমান সম্রাজ্যের একটি রাজনৈতিক প্রতিষ্ঠান ছিল। সেনেট শব্দটি লাতিন শব্দ সেনেক্স থেকে উদ্ভূত, যার অর্থ "বৃদ্ধা"; এই শব্দটির অর্থ "প্রাচীনদের সমাবেশ"। প্রাগৈতিহাসিক ইন্দো-ইউরোপীয়রা যারা খ্রিস্টপূর্ব ৭৫৩ খ্রিস্টাব্দে রোমের কিংবদন্তি প্রতিষ্ঠার আগে ইটালিতে বসতি স্থাপন করেছিল তাদের উপজাতি সম্প্রদায়ের মধ্যে কাঠামোবদ্ধ করা হয়েছিল, এবং এই সম্প্রদায়ের মধ্যে প্রায়শই উপজাতি প্রবীনদের একটি অভিজাত বোর্ড অন্তর্ভুক্ত ছিল। শেষ কিংবদন্তি ইট্রাসকান রাজা, রোমান রাজত্বের শেষের দিকের একজন নির্মম শাসক, তারকুইন দ্যা প্রাউডের বিতাড়নের পর রাষ্ট্রের বেশিরভাগ ক্ষমতা ও কর্তৃত্বই আনুষ্ঠানিকভাবে নতুন প্রতিষ্ঠিত কনসাল পদের উপর দেওয়া হয়েছিল। নেতৃত্বের এই পরিবর্তন আসে যখন রাজার পুত্র, সেক্সটাস তারকুইনিয়াস সম্ভ্রান্ত রোমান পরিবারের স্ত্রী ও মেয়েকে ধর্ষণ করে। লুসিয়াস জুনিয়াস ব্রুটাসের নেতৃত্বাধীন রোমান সম্ভ্রান্তদের একটি দল এবং রোমান সেনাবাহিনী ৫০৯ খ্রীস্টপূর্বাব্দে রোম থেকে তারকুইনিয়াস ও তার পরিবারকে বহিষ্কার করে। মূলত, কলসালরা প্রধান সেনাধ্যক্ষ হিসাবে তাদের দায়িত্ব পালন করেন বলে তাদের প্রেটরস ("নেতা") বলা হয়ে থাকে। কমপক্ষে ৩০০ খ্রীস্টপূর্বাব্দ থেকে কনসাল উপাধিটি ব্যবহার করা হচ্ছে। প্রাচীন লেখকরা কনসাল শব্দটি নিয়েছেন ল্যাটিন ক্রিয়াপদ কনসুলেটর থেকে, যার অর্থ "পরামর্শ নেওয়া", কিন্তু এটি সম্ভবত পরবর্তীকালে যোগ হয়েছে, [2] যা সম্ভবত এসেছে কন এবং সাল থেকে, "একসাথে" বা con এবং sell/seld থেকে, যার অর্থ "একসঙ্গে বসা" বা "পরবর্তী"। গ্রিক ভাষায়, উপাধিটি এসেছে στρατηγὸς ὕπατος, strategos hypatos ("সর্বোচ্চ সর্বাধিনায়ক") থেকে, এবং পরে শুধুমাত্র ὕπατος হিসাবে। রোমানদের মতানুসারে খ্রীষ্টপূর্ব ৫০৯ সন থেকে ঐতিহ্যপূর্ণ প্রজাতান্ত্রিক প্রতিষ্ঠান রুপে কনসালের উদ্ভব হয়েছিল, কিন্তু খ্রীষ্টপূর্ব পঞ্চম শতাব্দী পর্যন্ত এর উত্তরাধিকার বজায় ছিল না। খ্রীষ্টপূর্ব ৪৪০ নাগাদ প্রতিষ্ঠানটি কনসালার ট্রিবিউনের প্রতিষ্ঠার সাথে প্রায়ই পরিবর্তিত হয়, যখনই রাষ্ট্রের সামরিক প্রয়োজন বেড়ে যেত, তখনই নির্বাচন করে একধিক কনসাল নিযুক্ত করা হত। খ্রীস্টপূর্ব ৩৬৭/৬৬ সালে বিলুপ্ত হওয়ার আগে পর্যন্ত এর স্থানটি নিদিষ্ট ছিল। Abbott, 3 Abbott, 1 Abbott, 12
বাংলাদেশ দূতাবাস, ওয়াশিংটন, ডি.সি.

ওয়াশিংটন, ডি.সি.-তে অবস্থিত বাংলাদেশের দূতাবাস হচ্ছে গণপ্রজাতন্ত্রী বাংলাদেশের একটি কূটনৈতিক মিশন যা যুক্তরাষ্ট্রে অবস্থিত। এটি ক্লেভারল্যান্ড পার্কের পার্শ্ববর্তী ৩৫১০ ইন্টারন্যাশনাল ড্রাইভ, উত্তরপশ্চিম, ওয়াশিংটন, ডি.সি.-তে অবস্থিত। এই দূতাবাসতটি নিউ ইয়র্ক সিটি, এবং লস অ্যাঞ্জেলেসের কনস্যুলেট-জেনারেলকেও পরিচালনা করে থাকে। এখানকার রাষ্ট্রদূত হচ্ছেন মুহাম্মদ ইমরান। ওয়াশিংটন, ডি.সি.-তে বাংলাদেশের প্রথম অস্থায়ী দূতাবাস কানেক্টিকাট এভিনিউয়ে অবস্থিত ছিল। মার্চ ১৯৭৩-এ ওয়াশিংটন, ডি.সি.-তে সর্বপ্রথম দূতাবাস খোলার লক্ষে ১৭৩২ ম্যাসাচুসেটস এভিনিউ উত্তরপশ্চিমে বাংলাদেশ একটি ভবন ক্রয় করে। ঐস্থানে দূতাবাস খোলায় কিছু স্থানীয় বাসিন্দা এর করে। এই মন্ত্রণালয় গৃহকে সরকারি দফতরখানায় রূপান্তরিত করতে আবেদন করা হয়, এবং কলম্বিয়া জেলার আঞ্চলিক আবেদন বোর্ড এই অনুরোধপত্রকে প্রত্যাখ্যান করার সিদ্ধান্ত নেয়। এই প্রত্যাখ্যানপত্রের সাথে বাংলাদেশ দূতাবাস অসম্মতি প্রকাশ করে বিবৃতি দেয় যে, এই ভবনটি পরিকল্পিত সরকারি দফতরখানা এলাকায় অবস্থিত। বাংলাদেশ এই ভবনটিকে চিলি প্রজাতন্ত্রের কাছে বিক্রি করে দেয়, যা দেশটি তার দূতাবাস হিসেবে ভবনটিকে কাজে লাগাতে সক্ষম হয়। ২২০১ উয়িসকনসিন এভিনিউ উত্তরপশ্চিমে সফলভাবে বাংলাদেশের দূতাবাস প্রতিষ্ঠার পর দূতাবাসের নির্মাণকার‍্য শেষ হয়। ২০০০ সালে, বাংলাদেশের দূতাবাসকে ৩৫১০ ইন্টারন্যাশনাল ড্রাইভ উত্তরপশ্চিমে সরানো হয়। এই স্থাপনাটি স্মিথগ্রুপ প্রকৌশল প্রতিষ্ঠানের স্থপতি এডওয়ার্ড গার্সিয়া কর্তৃক ডিজাইন করা হয়েছিল। এই স্থপতি ভবনটিকে গঙ্গা নদীর বদ্বীপ সদৃশ করে ডিজাইন করেন। ডানাকৃতির ছাঁদ প্রস্ফুটিত পদ্মকে, এবং প্রবেশদ্বারে সবুজ পাথরসমূহ বহমান নদনদীকে নির্দেশ করছে। Embassy: The People's Republic of Bangladesh Consulate General of Bangladesh in New York "Consulate General of the People's Republic of Bangladesh, Los Angeles, California"। ২৩ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ২৮ ফেব্রুয়ারি ২০১৮।  Haniffa, Aziz. "Ambassador Singh hosts joyous Eid celebration". India Abroad (New York, New York). 12 Aug 2016. p. A11–A12. McCardle, Dorothy. "Celebrating in the Embassy-to-Be". The Washington Post. 27 Mar 1973. p. B3. Alam, Mahbubul. "Chanceries and Neighborhood Feelings". The Washington Post. 11 June 1979. p. A22. "Chileans and Friends of Chile". The Washington Post. 8 September 1974. p. C8. "Embassy of Chile in Washington, D.C. ওয়েব্যাক মেশিনে আর্কাইভকৃত ১ মার্চ ২০১৮ তারিখে" Embassy of Chile in Washington, D.C. Retrieved 21 May 2017. "Appeal to Assist the Chittagong Tribals". Akwesasne Notes (Rooseveltown, Mohawk Nation at Akwesasne). 31 May 1987. p. 26. "Request for Proposal". The Washington Post. 27 July 1998. p. D11. Forgey, Benjamin. "The International Center, In a World of Its Own". The Washington Post. 13 May 2000. p. C1. উইকিমিডিয়া কমন্সে বাংলাদেশ দূতাবাস, ওয়াশিংটন, ডি.সি. সংক্রান্ত মিডিয়া রয়েছে। দাপ্তরিক ওয়েবসাইট wikimapia
এথনোলগ

এথ্‌নোলগ, মূল ইংরেজি নাম Ethnologue: Languages of the World, বিশ্বে ভাষার ব্যবহার সংক্রান্ত একটি বিখ্যাত পরিসংখ্যানিক আকরগ্রন্থ। ১৯৫১ সালে এটি প্রথম প্রকাশিত হয়। বর্তমানে মার্কিন যুক্তরাষ্ট্র ভিত্তিক অ-মুনাফাভোগী প্রতিষ্ঠান সামার ইন্সটিটিউট অফ লিঙ্গুইস্টিক্‌স এটি বিশ্বব্যাপী যুগপৎ ওয়েব ও কাগজে ছাপিয়ে থাকে। প্রতিষ্ঠানটির প্রধান উদ্দেশ্য হল সাহিত্য ও ধর্মীয় উদ্দেশ্যে ভাষার উন্নয়ন ও নথিভুক্তকরণ। ২০১৮ সালের ২১ ফেব্রুয়ারি, এথ্‌নোলগের ২১তম সংস্করণ প্রকাশিত হয়েছে। এতে উল্লেখিত বিশ্বের মোট ভাষার সংখ্যা ___ টি, যা ২০তম সংস্করণের চেয়ে ২টি কম। এর মধ্যে প্রাতিষ্ঠানিক ভাষার সংখ্যা ৫৮০টি, শক্তিশালী ভাষা ২,৪৪৬টি, বিকাশমান ভাষা ১,৫৯০টি, সংকটাপন্ন ভাষা ১,৫৫৯টি এবং বিলুপ্তির পথে যাচ্ছে এমন ভাষা ৯২২টি। ২১তম সংস্করণ অনুযায়ী ১২৯৯ মিলিয়ন ভাষাভাষীসহ চীনা ভাষা হল বিশ্বের শীর্ষ ব্যবহৃত ভাষা। সিমন্স, গ্যারি। "Welcome to the 21st edition"। এথ্‌নোলগ। সংগ্রহের তারিখ ২৬ এপ্রিল ২০১৮।
নাথসাহিত্য

নাথপন্থী সাধকেরা একটা বিশেষ ধর্মকর্মের সঙ্গে যুক্ত। যোগসাধনাই সেই ধর্মের মূল প্রেরণা। এজন্য নাথপন্থী সাধকদের যোগী বলা হয়। নাথধর্মের সঙ্গে চর্যাপদের সহজপন্থী ধর্মমতের হয়তো কিছু প্রভেদ আছে,কিন্তু মিলটি সেই পরিমাণে কম নয়। এ সম্পর্কে মণীন্দ্রমোহন বসুর মন্তব্য, "প্রকৃতপক্ষে এই সকল ধর্মমত একই উৎস হইতে উৎপন্ন হইয়া বিভিন্ন ভাবধারায় পরিপুষ্টি লাভ করিয়া বিশিষ্টতাসম্পন্ন হইয়াছে। নাথ অর্থে "সদগুরুনাথ" এবং গুরু বুঝাইতে এই শব্দটি চর্য্যাতেও ব্যবহৃত হইয়াছে,যথা "ভক্তি ন পুচ্ছসি নাহ" এই গুরুপরম্পরায় প্রচারিত বিশিষ্ট মতবাদই নাথ-ধর্মেরও বিশেষত্ব। চর্যাতেও ধর্মার্থে গুরুকেই অনুসরণ করিতে নির্দেশ দেওয়া হইয়াছে। তাহা হইলে এই দুই মতবাদের বিভিন্নতা কোথায়?" দশম শতাব্দীতে সারা ভারতই নাথপন্থীদের বিচরণক্ষেত্র ছিলো। হাজার বছরের বাংলাদেশের ইতিহাসেও নাথপন্থী যোগীদের সাধনভজনের কাহিনী শ্রুতিবদ্ধ হয়েছে। এদেশের ছড়াপাঁচালি, লোকগীতি ও কিছু কিছু আখ্যানকাব্যে নাথপন্থী যোগীদের ধর্মকর্ম ও আচার-আচরণের অনেক চিত্তাকর্ষক কাহিনীকে রূপদান করা হয়েছে। জনচিত্ত আকর্ষণকারী ময়নামতি ও গোপীচন্দ্রের গান এবং গোরক্ষবিজয়-কাহিনী এই নাথসাহিত্যের অন্তর্ভুক্ত। এই সব কাহিনী দশম-দ্বাদশ শতাব্দীতে রচিত হলেও পরবর্তীকালে একই বিষয়ের ভিত্তিমূলে উৎপন্ন অনেক ছড়াগান উত্তরবঙ্গের কৃষকদের মুখে মুখে প্রচলিত হয়। কাজেই এসব ছড়ায় প্রাচীন ভাষাবৈশিষ্ট্যের পরিচয় নেই। প্রাচীন বাংলা সাহিত্যের নিদর্শন বৌদ্ধগান ও দোহার ভাষারূপের পরিচয় মেলে নাথসাহিত্যে। উভয় ধারার সাহিত্যেই বৌদ্ধ সিদ্ধাচার্যগণের উল্লেখ রয়েছে। এইসব সিদ্ধপুরুষ হচ্ছেন মীননাথ বা মৎস্যেন্দ্রনাথ, জলান্ধরীপাদ বা হাড়িপা, গোরক্ষনাথ বা গোরখনাথ এবং কানুপা বা কাহ্নপাদ। এঁদের সময় ও স্থানিক অবস্থান সম্পর্কে পণ্ডিতগণ একমত নন। বৌদ্ধ ধর্মের সঙ্গে শৈব ধর্মের সম্মিলনে যে নাথধর্মের প্রসার লাভ করেছিল, তারই যোগমাহাত্ম্য ও কাহিনী অবলম্বনে নাথসাহিত্যের বিকাশ ঘটে। http://bn.banglapedia.org/index.php?title=নাথসাহিত্য
সমাপিকা দেবনাথ

সমাপিকা দেবনাথ হলেন একজন ভারতীয় চলচ্চিত্র এবং টেলিভিশন অভিনেত্রী এবং মডেল। তিনি প্রধানত বাংলা ও হিন্দি চলচ্চিত্রে অভিনয় করেন। ২০০৭ সালে বাংলা চলচ্চিত্র কালের মাধ্যমে তিনি অভিনয় জগতে পদার্পণ করেন। অস্ত্র (২০১২) রিওয়ায়ত (২০১২) শত্রু সংহার (২০০৯) হ্যালো কলকাতা (২০০৮) কাল (২০০৭) কলকাতা ককটেল চ্যানেল ভিজে সঙ্গীত বাংলায় উপস্থাপক "Samapika Debnath filmography"। Gomolo। ২৩ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ২৫ অক্টোবর ২০১২।  "Samapika Debnath page"। Bollywood Hungama। সংগ্রহের তারিখ ২৫ অক্টোবর ২০১২।  ইন্টারনেট মুভি ডেটাবেজে সমাপিকা দেবনাথ (ইংরেজি)
কেইটলিন নাকন

কেইটলিন নাকন (জন্ম জুন ১১, ১৯৯৯) হলেন একজন মার্কিন অভিনেত্রী এবং সঙ্গীতজ্ঞ, তিনি মার্কিন টেলিভিশন চ্যানেল এএমসি'তে প্রচারিত অধীরতামূলক দৃশ্যকাব্যের জনপ্রিয় ধারাবাহিক দ্য ওয়াকিং ড্যাড-এ তার ভূমিকা "ইনিড" হিসেবে অভিনয় করার জন্য বিশেষভাবে পরিচিত। নাকন, "লাভিং জেনারেসলি" নামক একটি চলচ্চিত্রে অভিনয়ের মাধ্যমে তার অভিনয় জীবনের যাত্রা শুরু করেন। তার প্রথম ছোট পর্দায় হাজির হওয়া ধারাবাহিকটি হল মার্কিন টেলিভিশন চ্যানেল এবিসি'তে প্রচারিত দৃশ্যকাব্যিক ধারাবাহিক রেজুরেকশন। এছাড়াও তিনি ২০১৪ সালে জনপ্রিয় মার্কিন শিশুতোষ চ্যানেল কার্টুন নেটওয়ার্ক-এ এডাল্ট সুইম নামক প্রচারণা (রাত ৮ টা থেকে সকাল ৬ টা পযন্ত) অংশে মুক্তি পাওয়া হাস্যরসাত্বক দৃশ্যকাব্যের সংক্ষিপ্ত চলচ্চিত্র টু মেনি কুকস-এ হাজির হন, যেটির একটি প পর্ব ইউটিউব-এ তুমুল জনপ্রিয়তা ছড়িয়ে পড়ে। এছাড়া, তিনি মার্কিন সম্প্রচারভিত্তিক প্রতিষ্ঠান গো৯০-এর রোমাঞ্চকর কাহিনী সমৃদ্ধ দৃশ্যকাব্যের ওয়েব ধারাবাহিক টেগড-এ ইলিসা চরিত্রটিতে অভিনয় করছেন। তার সবচেয়ে উল্লেখযোগ্য ভূমিকাটি হল, অধীরতামূলক দৃশ্যকাব্যের জনপ্রিয় মার্কিন ধারাবাহিক দ্য ওয়াকিং ড্যাড-এ "ইনিড" চরিত্রটি। ২০১৫ সালে, নাকন তার প্রথম আত্বপ্রকাশকারী ইপি "লাভ ইন মে" প্রকাশ করেন। লাভ ইন মে ( ২০১৫) টেমপ্লেট:Citar web "The Walking Dead: Why Is Alexandria's Enid So Familiar?"। undeadwalking.com। সংগ্রহের তারিখ ১৫ সেপ্টেম্বর ২০১৬।  "AwesomenessTV's New Series T@gged Premieres Today"। Teen Vogue। সংগ্রহের তারিখ ১৫ সেপ্টেম্বর ২০১৬।  "Don't Ask Katelyn Nacon to Lead Your 'Walking Dead' Zombie Apocalypse"। Celebuzz। সংগ্রহের তারিখ ১৫ সেপ্টেম্বর ২০১৬।  "'Walking Dead's' Katelyn Nacon on Working With Steven Yeun: 'It Felt Very Natural'"। TheWrap। সংগ্রহের তারিখ ১৫ সেপ্টেম্বর ২০১৬।  "'Walking Dead' Season 6 Cast Member Katelyn Nacon Says She Really Wants To Tell You If Enid Is A Spy For The Wolves"। International Business Times। সংগ্রহের তারিখ ১৫ সেপ্টেম্বর ২০১৬।  "KATELYN NACON"। ladygunn.com। সংগ্রহের তারিখ ১৫ সেপ্টেম্বর ২০১৬।  "Love in May - EP"। iTunes Store। সংগ্রহের তারিখ ১৫ সেপ্টেম্বর ২০১৬।  "2016 Young Artist Awards » Young Artist Awards"। youngartistawards.org। ২৪ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ১ নভেম্বর ২০১৬।  Tech, Simon। "Nominees - Young Artist Awards"। youngartistawards.org। ২ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ১৫ ফেব্রুয়ারি ২০১৭।  উইকিমিডিয়া কমন্সে কেইটলিন নাকন সংক্রান্ত মিডিয়া রয়েছে। ইন্টারনেট মুভি ডেটাবেজে কেইটলিন নাকন (ইংরেজি) দাপ্তরিক ওয়েবসাইট
বোলিঞ্জার ব্যান্ডসমূহ

বোলিঞ্জার ব্যান্ড একটি টুল, যা জন বোলিঞ্জার ১৯৮০ সালে আবিষ্কার করেন এবং ২০১১ সালে তার নামে এটির ট্রেডমার্ক ঘোষিত হয়। ট্রেডিং ব্যান্ড এর ধারণা থেকে পরিবর্তিত হয়, বর্তমানে এটি ও এর নির্দেশক %b ও ব্যান্ডউইডথ, কোনো মূল্যের (পূর্বতন মান সাপেক্ষে) উচ্চমান ও নিম্নমান নির্দেশ করে। বোলিঞ্জার ব্যান্ডে মূলত থাকে- ১। N-পর্যায়ের গতিশীল গড় (MA) ২। গতিশীল গড়ের চেয়ে বড় একটি N-পর্যায়ের স্ট্যান্ডার্ড ডেভিয়েশন (MA+Kα) ৩। গতিশীল গড়ের চেয়ে ছোট একটি N-পর্যায়ের স্ট্যান্ডার্ড ডেভিয়েশন (MA-α) এখানে N ও K এর মান সাধারণত ২০ ও ২ হয়ে থাকে। এই গড়ের মান হিসাবে সাধারণ গতিশীল গড় প্রচলিত হলেও বিকল্প হিসাবে অন্য ধরনের (যেমন সূচকীয় গতিশীল গড়) মানও ব্যবহৃত হয়। মধ্যম ব্যান্ড এবং স্ট্যান্ডার্ড ডেভিয়েশন হিসাব করার সময় একই পর্যায় ব্যবহার করাই বাঞ্ছনীয় । বোলিঞ্জার ব্যান্ডের উদ্দেশ্য উচ্চ ও নিম্ন মানের মাঝে একটি সম্পর্ক প্রদান করা। সংজ্ঞা অনুসারে, ঊর্ধ্বব্যান্ডে উচ্চ মূল্য এবং নিম্নব্যান্ডে নিম্ন মূল্য হয়ে থাকে। এই ধারণাটি প্যাটার্ন শনাক্তকরণে সহায়ক হিসেবে কাজ করে। ২০১০ সালে জন বোলিঞ্জার এই ব্যান্ড এর ওপর ভিত্তি করে তিনটি নির্দেশক প্রণয়ন করেন : BBimpulse - যা মূল্যের পরিবর্তন হিসাব করে ফাংশন হিসাবে, শতকরা ব্যান্ডউইডথ (%b), এবং ব্যান্ডউইডথ ডেল্টা। %b = (last − lowerBB) / (upperBB − lowerBB)
মোহাম্মদ আব্দুল মুনিম চৌধুরী

মোহাম্মদ আব্দুল মুনিম চৌধুরী (জন্ম: ১ নভেম্বর ১৯৬৭) হলেন বাংলাদেশের একজন প্রখ্যাত রাজনীতিবিদ ও ২৩৯ নং (হবিগঞ্জ-১) আসন থেকে নির্বাচিত জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন। মোহাম্মদ আব্দুল মুনিম চৌধুরী ১৯৬৭ সালের ১ নভেম্বর তৎকালীন সিলেট জেলার হবিগঞ্জে জন্মগ্রহণ করেন। তার পিতার নাম আব্দুল ওদুদ চৌধুরী এবং মাতা হুসনারা বেগম চৌধুরী। ১০ম জাতীয় সংসদ নির্বাচন - ২০১৪; বাংলাদেশের জাতীয় সংসদের সদস্যদের তালিকা। "১০ম জাতীয় সংসদ সদস্য তালিকা (বাংলা)"। www.parliament.gov.bd। বাংলাদেশ জাতীয় সংসদ সচিবালয়, গণপ্রজাতন্ত্রী বাংলাদেশ সরকার। ২০১৯-০১-২৭ তারিখে মূল থেকে আর্কাইভ করা। সংগ্রহের তারিখ ২৮ ফেব্রুয়ারি ২০১৮।  বাংলাদেশ গেজেট : অতিরিক্ত সংখ্যা (পিডিএফ)। ঢাকা: নির্বাচন কমিশন, বাংলাদেশ। ৮ জানুয়ারি ২০১৪। পৃষ্ঠা ২২৬। ২৪ জানুয়ারি ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ২৮ ফেব্রুয়ারি ২০১৮।  "Constituency 239_10th_Bn"। www.parliament.gov.bd। বাংলাদেশ জাতীয় সংসদ সচিবালয়, গণপ্রজাতন্ত্রী বাংলাদেশ সরকার। ২০১৯-০১-১৬ তারিখে মূল থেকে আর্কাইভ করা। সংগ্রহের তারিখ ২৮ ফেব্রুয়ারি ২০১৮।  মাননীয় সংসদ সদস্য মোহাম্মদ আব্দুল মুনিম চৌধুরী ওয়েব্যাক মেশিনে আর্কাইভকৃত ২০২৩-১০-০৯ তারিখে - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী। ১০ম জাতীয় সংসদ সদস্য তালিকা (বাংলা) ওয়েব্যাক মেশিনে আর্কাইভকৃত ২০১৯-০১-২৭ তারিখে - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।